《迎谒刘朔斋□提举行部》
宋代·许月卿

百城奔走候车尘，庚节光华婺水滨。
人望朔斋春有脚，家传元佑水无心。
天低日近霜华晓，地僻腊残梅蕊春。
愿得刘家再忠肃，前为伊鼎后商霖。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。